
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση διόρθωσης ασυμφωνίας οικοδομικής και ρυμοτομι¬ 
κής γραμμής σε πεζόδρομο μεταξύ των οδών Τεγέας και Πα- 

τρών του Δήμου Θεσσαλονίκης Ν. Θεσ/κης. ] 

Καθορισμός ορίων, όρων και περιορισμών δόμησης των οικισμών: 
α) ΜΕΓΑΛΟΧΩΡΙΟΥ Κοιν. Μεγαλοχωρίου Ν. Θήβας, β) ΘΗ- 
ΡΑΣΙΑ Κοιν. ΘΗΡΑΣΙΑΣ Ν. Θήρας και κατηγορία αυτών, Ν. 

Κυκλάδων . 2 

Καθορισμός ορίων, όρων και περιορισμών δόμησης του οικισμού: 
ΚΑΜΑΡΙ ΚΟΙΝΟΤΗΤΑΣ ΑΓΓΑΙΡΙΑΣ Ν. ΠΑΡΟΤ και κατη¬ 
γορία αυτού, Ν. Κυκλάδων . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α.Π./ΤΑ 28572 Π) 


Έγκριση διόρθωσης ασυμφωνίας οικοδομικής και ρυμοτομικής γραμ¬ 
μής σε πεζόδρομο μεταξύ των οδών Τεγέας και Πατρών του Δήμου 
Θεσσαλονίκης. Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 18.10.1925 Δ/τος «περί τρόπου διορθώ- 


σεως ασυμφωνιών υφισταμένων μεταξύ του εγκεκριμένου σχεδίου και 
του επί του εδάφους εφαρμοσθέντος τοιούτου (ΦΕΚ 322 Α'/ 
27.10.1925) σε συνδυασμό με το άρθρο 2 του από 10.5.1958 Δ/τος 
«περί καταργήσεως Συμβουλίων και επιτροπών των Νομαρχιών αρμο¬ 
διότητας Υπουργείου Συγκοινωνιών, Δημοσίων Έργων και Εσωτερι¬ 
κών» (ΦΕΚ 98Α'/27.6.1958). 

2. Την από 21.5.87 αίτηση της Δέσποινας Ασπρούκου με την οποία 
ζητήθηκε καθορισμός οικοδομικής γραμμής και διαπιστώθηκε η ασυμ¬ 
φωνία μεταξύ εγκεκριμένου διαγράμματος ρυμοτομίας και υφισταμένης 
κατάστασης. 

3. Την Γνωμοδότηση του Συμβουλίου Χ.Ο.Π., με αριθμό πράξης 
958 της 28ης Συνεδρίας 30.6.87 και σύμφωνα με την οποία το συμ¬ 
βούλιο ομόφωνα αποφαίνεται για τη διόρθωση της ασυμφωνίας που 
διαπιστώθηκε στον πεζόδρομο μεταξύ των οδών Τεγέας και Πατρών, 
αποφασίζουμε: 

Εγκρίνουμε την διόρθωση ασυμφωνίας που διαπιστώθηκε μεταξύ 
του εγκεκριμένου ρυμοτομικού σχεδίου με το από 22.4.80 (ΦΕΚ 258/ 
Α/2.5.80) Δ/γμα και της επί τόπου υφισταμένης κατάστασης και 
εγκρίνουμε την υλοποίηση της οικοδομικής γραμμής από την θέση 
Δ’Γ’Ή' στην θέση Δ'ΓΉ' και της ρυμοτομικής γραμμής από τη θέση 
ΔΓΉ στη θέση ΔΓΗ. 

Θεσσαλονίκη, 21 Ιουλίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 










ΗλλίΑίΜ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΙ 


’! I »* * 


Αριθ. Τ.Π. οιχ. 5086 (2) 

Καθορισμός ορίων, όρων χαι περιορισμών δόμησης των οικισμών α) 
ΜΕΓΑΛΟΧΩΡΙΟΥ Κοιν. Μεγαλοχωρίου Ν. Θήρας, β) ΘΗΡΑ- 
ΣΙΑ Κοιν. ΘΗΡΑΣΙΑΣ Ν. Θήρας χαι κατηγορίαν αυτών Ν. Κυ¬ 
κλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.85 Π.Δ (ΦΕΚ 181 Δ/3.5.1985 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοιχτών πόλεων, που αφορούν στον προορισμό των ορίων των 
υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του ΤΓΧΟΙΙ. 

4. Τα πληθυσμιαχά στοιχεία της τελευταίας απογραφής του Κρά¬ 
τους της ΕΙΣΤΕ. 

5. Τις υπ αριθ. 6Γ/1987 και 6Ε/1987 γνωμοδοτήσεις του 
Συμβουλίου ΧΟΠ του Νομού. 

6. Τις υπ' αριθ. 12/1986 απόφαση του Κοινοτικού Συμβουλίου 
Μεγαλοχωρίου και την υπ’ αριθ. 27/1986 του Κοιν. Συμβουλίου 

αιάς. 

Τις ενστάσεις των ενδιαφερομένων, αποφασίζουμε: 

1. Κατατάσσουμε τους οικισμούς στην κατηγορία: 

α) ΜΕΓΑΛΟΧΩΡΙΟ: Αξιόλογος, μεσαίος, συνεκτικός, φθίνων. 
β) ΘΗΡΑΣΙΑΣ: Αξιόλογος, μικρός, συνεκτικός, φθίνων. 

2. Καθορίζουμε τα όρια του οικισμού: ΜΕΓΑΛΟΧΩΡΙΟΥ X. Θή¬ 
ρας, ΘΗΡΑΣΙΑΣ Ν. Θήρας, όπως αυτά φαίνονται στην συνοδευτική 
αεροφωτογραφία της παρούσας απόφασης με κλίμακα 1 /3.500 που 
αποτελεί αναπόσπαστο μέρος της απόφασης αυτής και συντάχθηκε 
βάσει στοιχείων μελετών και επί τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους 
και περιορισμούς Δόμησης. 

Α. Γενικοί όροι Δόμησης 

1. Εντός του ορίου του οικισμού εφαρμόζονται οι όροι δόμησης 
που καθορίζονται με το άρθρο 5 παρ. 2 και 3. του Π.Δ. της 3.5.85 
(ΦΕΚ 181/Δ/85)καιτουαπό 14.2.87 Π.Δ. (ΦΕΚ 133/Δ/8ι). 

Όσον αφορά την αρτιότητα, διατηρούνται οι διατάξεις του από 
19.10.78 Π.Δ. (ΦΕΚ 594 Δ’) περί παραδοσιακών οικισμών. 
Άρθρο 2 παρ. 2α. 2β. 2γ και παρ. 3. δηλαδή Ε αρτιότητας 2.000 
ΤΜ. Π - 25 μ. Β = 40 μ. 

όπως προβλέπεται από το Π.Δ. 3.5.85 (ΦΕΚ 181/Λ άρθρο 9 παρ. 
4). 

Β. ΕΙΔΙΚΟΙ ΟΡΟΙ ΔΟΜΗΣΗΣ 
Β1) διάταξη ορίων 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτι¬ 
ρίου δεν δύναται να υπερβαίνει τα 800 Μ3 (υπέρ τη στάθμη του φυ¬ 
σικού εδάφους) έστω και αν το ενιαίο λειτουργικά κτίριο έχει όγκο 
μεγαλύτερο του παραπάνω καθοριζόμενου. 

Εις περίπτωση κτιρίου με όγκο μεγαλύτερου των οχτακοσιών 
(800) Μ3 επιβάλλεται η υποδιαίρεση του όγκου τούτου. Οι τμημα¬ 
τικοί όγκοι του ενιαίου χτιρίου πρέπει να διαχωρίζονται είτε ως προς 
το ύψος (διαφορά στάθμης) είτε ως προς τις κατόψεις (μετάθεση κα¬ 
τόψεων τουλάχιστον κατά ένα και μισό μέτρο (1.50) κατά την μία ή 
άλλη κύρια κατεύθυνση. , 

β) Το μέγιστο συνεχές και ενιαίο τμήμα όψεως του χτιρίου δεν δυ- 
ναται να υπερβαίνει τα 12 μέτρα μήκους. Σε περίπτωση μεγαλύτε¬ 
ρου μήκους πρόσοψης, αυτή πρέπει να διαιρείται μορφολογιχά σε πε¬ 
ρισσότερα τμήματα, έστω και αν αφορά ενιαίο λειτουργικά χτίριο. 

Β2) ΣΤΕΓΑΣΗ ΚΤΙΡΙΩΝ 

- Τρόπος: ΔΩΜΑ - θολωτή στέγαση σε ισόγειες επί το πλείστον οι¬ 
κοδομές. 

- Υλικό: ΜΠΕΤΟΝ ή παραδοσιακοί τρόποι (τράβες - πέτσωμα) 

- Χρώμα: ΛΕΥΚΟ 

Το στηθαίο του δώματος πρέπει να διαμορφώνεται κατά τα παρα¬ 
δοσιακά πρότυπα (σαμάρι), συμπαγές και πλάτους 0,40 έως 0,60 
του μέτρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμ- 
μιά περίπτωση δε θα ξεπερνά το 0,70 του μέτρου. 


Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών αε μέγιστο πλά¬ 
τος 1.(Μ) μ. 

Το μήκος των εξωστών ορίζεται σε 2,00 μ. μέγιστον. 

- 11 μέγιστη απόσταση μεταξύ δύο διαδοχικών εξωστών ορίζεται εις 
2.(ΗΪ μέτρα. 

Αποκλείεται η κατασκευή εξωστών αε απόσταση μικρότερη του 
1.00 μέτρου από τις ακμές των όψεων του κτιρίου. 

- 11 κατώτερη δε επιφάνεια οιουδήποτε δομικού στοιχείου του εξώ¬ 
στη πρέπει να βρίσκεται το λιγότερο 2.40 μ. από τη στάθμη του δια¬ 
μορφωμένου εδάφους. 

- Αποκλείονται οι γωνιακοί ακάλυπτοι εξώστες. 

84) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. <Η κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να 
τοποθετούνται παράλληλα (όχι κάθετοι ή υπό γωνία) προς το σώμα 
του χτιρίου. 

85) ΣΤΗΘΑΙΑ - ΚΙΓΚΛΙΔΩΜΑΤΑ 

α) Τα στηθαία των κλιμάκων και των βεραντών, σε εσοχή κατα¬ 
σκευάζονται αποκλειστικά συμπαγή ή ξύλινα με κουπαστή και ορθο¬ 
στάτες απλής ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλι¬ 
δώματα επιτρέπονται εφ' όσον συναντώνται στον οικισμό και μετά 
από έγκριση της ΕΠΑΕ). 

Β6) ΑΝΟΙΓΜΑΤΑ (Εξωτερικά) 

- Το άθροισμα των επιφανειών των ανοιγμάτων πάσης φύσεως δεν 
πρέπει να υπερβαίνει το 209ί·. 

- Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος. 

1.5/1 ή 2/1 για τα παράθυρα και 2/1 έως 2.5/1 για τις μονόφυλ¬ 
λους θύρες και 1.5/1 για τις δίφυλλες (Μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά 
από έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δύο διαδοχικών ανοιγμάτων κατά την οριζό¬ 
ντια έννοια ορίζεται σε 0.50 Μ το ελάχιστο. 

- Επιτρέπονται τα κορνιζώματα περί τα ανοίγματα (μπλε - λευκά) 
Β7) ΚΟΥΦΩΜΑΤΑ (Εξωτερικά) 

- Υλικό: Ξύλο 

- Τύπος: Ταμπλαδωτά. καρφωτά (σανιδωτά) ή περσιδωτά (μετά 
από έγκριση της ΕΠΑΕ) 

- Χρώμα: μπλε, χαφεκόκκινο. γκρίζο, πράσινο 

- Τα τζαμιλίχια των παραθύρων θα πρέπει να υποδιαιρούνται με 2 
τουλάχιστον καίτια κατά την έννοια του ύψους. 

- Επιτρέπονται οι φεγγίτες 

- Αποκλείονται τα συρόμενα εξωτερικά παραθυρόφυλλα. 

Β8) Οι νεοκλασσικοί τύποι δόμησης επιτρέπονται μετά από έγκριση 
της ΕΠΑΕ και με βάση τα υπάρχοντα δείγματα στον οικισμό. 
Β9) ΠΕΡΙΦΡΑΣΗ 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφ’ όσον το στοιχείο αυτό 
συναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησι¬ 
μοποιείται άλλο δομικό υλικό θα πρέπει να έχει ελάχιστο πλάτος 
0,50 μ. και να καλύπτεται με επίχρισμα. 

Χρώμα: Λευκό (υδρόχρωμα) 

ΒΙΟ) ΓΕΝΙΚΑ 

α) Δεν επιτρέπεται η τοποθέτηση λυομένων οικιακών, τροχόσπι¬ 
των, «τροχοβίλλων». 

β) Επιτρέπεται η τοποθέτηση απλών έγχρωμων επιγραφών (κα¬ 
ταστήματα, Ξενοδοχεία μέγιστου μήκους όχι μεγαλύτερου από το 
πλάτος του ανοίγματος που αντιστοιχεί και ύψους (0,80) μ. το μέγι¬ 
στο. Ο φωτισμός γίνεται με απλά διακριτικά φωτιστικά στοιχεία 
(5ΡΟΤ5). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους 
πλην των ισογείων χώρων, κέντρων αναψυχής, εστιατορίων, και 
τούτο μετά από την κρίση της ΕΠΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών 




ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


επί κοινοχρήστων χώρων (λούνα παρκ ...) χωρίς την προηγούμενη 
έγκριση της ΕΠ ΑΚ. 

ΙΠ1) 

α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας, ώστε 
να εξασφαλίζεται η συνέχεια των υπαρχόντων κοινόχρηστων χώρων 
σύμφωνα με τα οριζόμενα στις διατάξεις της παρ. 1 του άρθρου 6 του 
από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφιστάμενων 


εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 
(ΦΕΚ 181 Δ/3.5.85). 

Η παρούσα απόφαση με το σχεδιάγραμμα οριοθέτηαης του οικι¬ 
σμού που την συνοδεύει να δημοσιευθεί στην Εφημερίδα της Κυβερ- 
νήσεως. 

Ερμούπολη, 27 Ιουλίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΤΛΟΣ 

Αριθ. Τ.ΙΙ. οικ. 5090 (3) 

Καθορισμός ορίων, όρων και περιορισμών δόμησης του οικισμού ΚΑΜΑΡΙ 
ΚΟΙΝΟΤΗΤΑΣ ΑΓΓΑΙΡ1ΑΣ Ν'. ΙΙΑΡΟΐ και κατηγορία αυτού ,Ν. Κυ¬ 
κλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 21.4.85 Π.Δ (ΦΕΚ 181 Δ/3.5.1985 «περί 
τρόπου καθορισμού ορίων οικισμού της χώρας, κατηγορίες αυτών και κα¬ 
θορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συμπληρώ¬ 
θηκαν από τους προαναφερόμενους μελετητές κατά τις υποδείξεις των σχε¬ 
τικών προδιαγραφών του ΥΧΟΓΙ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ' αριθ. 21/1987 γνωμοδότηση του Συμβουλίου ΧΟΗ του Νο¬ 
μού. 

6. Γην υπ αριθ. 24/1986 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμόν στην κατηγορία: 

Αξιόλογος. Διάσπαρτος, Φθίνων, Μικρός. 

2. Καθορίζουμε τα άρια του οικισμού: ΚΑΜΑΡΙ ΚΟΙΝΟΤΗΤΑΣ ΑΓ- 
ΓΑΙΡ1ΑΣ Ν. ΠΑΡΟΥ, όπως αυτά φαίνονται στην συνοδευτική αεροφωτο¬ 
γραφία της παρούσας απόφασης με κλίμακα 1/3.500 περίπου που αποτε¬ 
λεί αναπόσπαστο μέρος της απόφασης αυτής και συντάχθηκε βάσει στοι¬ 
χείων μελετών και επί τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και περιο¬ 
ρισμούς Δόμησης. 

Α. Γενικοί όροι Δόμησης 

1. Εντός του ορίου του οικισμού ισχύουν οι γενικοί οι όροι δόμησης που 
προβλέπονται από το Π.Δ. ΦΕΚ 181 Δ/3.5.1985. 

Το μέγεθος κατάτμησης ορίζεται σε 2.000 ΤΜ. 

2. Κατά παρέκκλιση εντός των ορίων των οικισμών θεωρούνται άρτια τα 
οικόπεδα με όποιο εμβαδόν είχαν στις 3.5.1985 ημέρα δημοσίευσης του 
από 24.4.1985 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 
Β1) διάταξη ορίων 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτιρίου δεν 
δύναται να υπερβαίνει τα 800 Μ3 (υπέρ τη στάθμη του φυσικού εδάφους) 
έστω και αν το ενιαίο λειτουργικά κτίριο έχει όγκο μεγαλύτερο του παρα¬ 
πάνω καθοριζόμενου. 

Εις περίπτωση κτιρίου με όγκο μεγαλύτερου των οκτακόσιων (800) Μ3 
επιβάλλεται η υποδιαίρεση του όγκου τούτου. Οι τμηματικοί όγκοι του 
ενιαίου κτιρίου πρέπει να διαχωρίζονται είτε ως προς το ύψος (διαφορά 
στάθμης) είτε ως προς τις κατόψεις (μετάθεση κατόψεων τουλάχιστον κατά 
ένα και μισό μέτρο (1,50) κατά την μία ή άλλη κύρια κατεύθυνση. 

β) Το μέγιστο συνεχές και ενιαίο τμήμα όψεως του κτιρίου δεν δύναται να 
υπερβαίνει τα 12 μέτρα μήκους. Σε περίπτωση μεγαλύτερου μήκους πρόσο¬ 
ψης. αυτή πρέπει να διαιρείται μορφολογικά σε περισσότερα τμήματα, έστω 
και αν αφορά ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ 

- Τρόπος: ΔΩΜΑ 

- Υλικό: ΜΠΕΤΟΝ ή παραδοσιακοί τρόποι (τράβες - πέτσωμα) 

- Χρώμα: ΛΕΥΚΟ 

Το στηθαίο του δώματος πρέπει να διαμορφώνεται κατά τα παραδοσιακά 
πρότυπα (σαμάρι), συμπαγές και πλάτους 0,40 έως 0,60 του μέτρου και 
ύψους 0,30 του μέτρου. 

Μπορεί να ξεπεράαει το παραπάνω ύψος για την οπτική κάλυψη ηλιακού 
συλλέκτη και τούτο μετά από έγκριση της ΕΠΑΕ. Σε καμμιά περίπτωση δε 
θα ξεπερνά το 0,7θ του μέτρου. 

Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών με μέγιστο πλάτος 1,00 

μ· 

Το μήκος των εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις 2,00 
μέτρα. 

Αποκλείεται η κατασκευή εξωστών σε απόσταση μικρότερη του 1,00 μέ¬ 
τρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώστη πρέ¬ 
πει να βρίσκεται το λιγότερο 2,40 μ. από τη στάθμη του διαμορφωμένου 
εδάφους. 


- Αποκλείονται οι γωνιακοί ακάλυπτοι εξώστες. 

Β4) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. Οι κλίμακες αυτές πρέπει 
να κατασκευάζονται υποχρεωτικά συμπαγείς και πρέπει να τοποθετούνται 
παράλληλα (όχι κάθετοι ή υπό γωνία) προς το σώμα του κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ 
α) Τα στηθαία των κλιμάκων και των βεραντών σε εσοχή κατασκευάζο¬ 
νται αποκλειστικά συμπαγή ή ξύλινα με κουπαστή και ορθοστάτες απλής 
ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλειστικά 
από ξύλινα κιγκλιδώματα (τα μεταλλικά παραδοσιακά κιγκλιδώματα επι¬ 
τρέπονται εφ’ όσον συναντώνται στον οικισμό και μετά από έγκριση της 
ΕΠΑΕ). 

Β6) ΑΝΟΙΓΜΑΤΑ (Εξωτερικά) 

- Το άθροισμα των επιφανειών των ανοιγμάτων πάσης φύαεως δεν πρέπει 
να υπερβαίνει το 20%. 

- Τα ανοίγματα στις όψεις του κτιρίου οφείλουν να υπακούουν στην αναλο¬ 
γία ύψους προς πλάτος. 

1.5/1 ή 2/1 για τα παράθυρα και 2/1 έως 2,5/1 για τις μονόφυλλους θύ- 
ρες και 1,5/1 για τις δίφυλλους (Μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά από 
έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δύο διαδοχικών ανοιγμάτων κατά την οριζόντια έν¬ 
νοια ορίζεται σε 0,50 Μ το ελάχιστο. 

- Επιτρέπονται τα κορνιζώματα περί τα ανοίγματα (μπλε - λευκά) 

Β7) ΚΟΥΦΩΜΑΤΑ (Εξωτερικά) 

- Υλικό: Ξύλο 

- Τύπος: Ταμπλαδωτά, καρφωτά (σανιδωτά) ή περσιδωτά (μετά από 
έγκριση της ΕΠΑΕ) 

- Χρώμα: μπλε, καφεκόκκινο, γκρίζο, πράσινο 

- Τα τζαμιλίκια των παραθύρων θα πρέπει να υποδιαιρούνται με 2 τουλάχι¬ 
στον καΐτια κατά την έννοια του ύψους. 

- Επιτρέπονται οι φεγγίτες 
Β8) ΠΕΡΙΦΡΑΞΗ 

Τύπος: Χαμηλός μαντρότοιχος μέγιατου ύψους 1.50 μ. Το ύψος αυτό θα 
μπορεί να φθάσει μέχρι τα 2,00 μ. εφ’ όσον το στοιχείο αυτό συναντάται 
στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμοποιεί¬ 
ται άλλο δομικό υλικό θα πρέπει να έχει ελάχιστο πλάτος 0,50 μ. και να κα¬ 
λύπτεται με επίχρισμα. 

Χρώμα: Λευκό (υδρόχρωμα) 

Β9) ΓΕΝΙΚΑ 

α) Δεν επιτρέπεται η τοποθέτηση λυομένων οικιακών, τροχόσπιτων, 
«τροχοβίλλων». 

β) Επιτρέπεται η τοποθέτηση απλών έγχρωμων επιγραφών (καταστή¬ 
ματα, Ξενοδοχεία) μεγίστου μήκους όχι μεγαλύτερου από το πλάτος του 
ανοίγματος που αντιστοιχεί και ύψους (0,80) μ. το μέγιστο. Ο φωτισμός γί¬ 
νεται με απλά διακριτικά φωτιστικά στοιχεία (5ΡΟΤ5). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην των 
ισογείων χώρων, κέντρων αναψυχής, εστιατορίων, και τούτο μετά από την 
κρίση της ΕΠΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων από καλαμωτή ή λευκό 
καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί κοι¬ 
νοχρήστων χώρων (λούνα παρκ ...) χωρίς την προηγούμενη έγκριση της 
ΕΠΑΕ. 

Β10) 

α) Πριν από οποιαδήποτε κατάτμηση οικοπέδων εντός των ορίων του οι¬ 
κισμού θα πρέπει να θεωρείται το σχετικό τοπογραφικό διάγραμμα από το 
Τμήμα Πολεοδομίας και Π.Ε. της Νομαρχίας, ώστε να εξασφαλίζεται η συ¬ 
νέχεια των υπαρχόντων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφιστάμενων εγκεκρι¬ 
μένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 181 
Δ/ 

3.5.85). 

Η παρούσα απόφαση με το σχεδιάγραμμα οριοθέτησης του οικισμού που 
την συνοδεύει να δημοσιευθεί στην Εφημερίδα της Κυβερνήσεως. 
Ερμούπολη, 27 Ιουλίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

















